Сумын иргэдийн Төлөөлөгчдийн Хурлын 2020 оны

....... дугаар сарын ....-ны өдрийн ..... дугаар тогтоолын

 нэгдүгээр хавсралт

**ГУЧИН-УС СУМЫН Засаг даргын 2020-2024 оны**

**үйл ажиллагааны хөтөлбөр**

**НЭГ. ХҮНИЙ ХӨГЖИЛ**

**Салбарын зорилго:**Нийгмийн суурь үйлчилгээг тэгш, хүртээмжтэй хүргэж, хөдөлмөр эрхлэлтийг нэмэгдүүлэх замаар дундаж давхаргын хамрах хүрээг өргөжүүлэн, гэр бүлд ээлтэй жендэрийн мэдрэмжтэй цогц бодлого хэрэгжүүлнэ.

 **1.1.ҮНДЭСНИЙ БАХАРХАЛ, ӨВ СОЁЛ**

**Зорилт 1. Эх хэл, соёл, ёс заншлаа дээдэлсэн эх оронч үзэлтэй эв нэгдлийг эрхэмлэсэн иргэнийг төлөвшүүлэн хөгжүүлж, түүх, соёлын өвөө хамгаалан, үндэсний бахархлаа түгээн дэлгэрүүлж, соёл, урлагийн үйлчилгээний чанар, хүртээмжийг нэмэгдүүлж мэргэжлийн хүний нөөцөөр хангах**

 Хэрэгжүүлэх арга хэмжээ:

 1.1.1.1.Уламжлалт монгол ахуй, өв соёлоо сэргээж, монгол бичгийн бүх нийтийн хэрэглээг нэмэгдүүлэн, иргэдэд угийн бичиг хөтлүүлнэ.

 1.1.1.2.“Цахим соёл”, “Соёлын өв-Хөгжлийн дархлаа”, “Бүх нийтийн соёлын боловсрол” зэрэг арга хэмжээг хэрэгжүүлж, орон нутгийн соёл, урлагийн үйлчилгээнд иргэдийн оролцоо, цахим орчин дахь үндэсний соёлын нөлөөг нэмэгдүүлнэ.

 1.1.1.3. Соёлын биет болон биет бус өвийг хадгалах, хамгаалах ажилд иргэдийн оролцоог нэмэгдүүлж, соёлын өв хариуцсан ажилтантай болох

 1.1.1.4.Биет бус өвийг өвлөн уламжлуулах шавь сургалтыг хөгжүүлж, хөөмийн урлагийн хөгжүүлэх

 1.1.1.5.Орон нутгийн онлайн телевизтэй болох

 1.1.1.6.Орон нутаг судлах танхимыг тохижуулах, үзүүллэг дэглэлт хийх, камержуулах

 1.1.1.7.Түүх, соёлын үл хөдлөх дурсгалт газруудын фото болон видео дүрсийг шинэчлэх, эд хөрөнгийн эрхийн болон газрын кадастрийн улсын бүртгэлд бүртггүүлэх, хайсжуулах

 1.1.1.9.Орон нутагт эстрадын урлагийг хөгжүүлж амьд хөгжмийн хамтлаг болон цахилгаан хөгжимтэй болох

 **Зорилт 2. Соёл, урлагийн байгууллагын хөрөнгө оруулалтыг нэмэгдүүлэх, соёлын үйлдвэрлэлийг дэмжих замаар үйлчилгээний чанар, хүртээмжийг өргөжүүлэн, мэргэжлийн боловсон хүчнээр хангана.**

Хэрэгжүүлэх арга хэмжээ:

 1.1.2.1. Соёл, урлагийн нэгдсэн арга хэмжээ, уралдаан, наадам зохион байгуулан, хүүхэд залуучууд, ардын авьяастнуудын авьяас билгийг нээн хөгжүүлж, түгээн дэлгэрүүлнэ.

 **Зорилт 3. Орон нутгийн соёл, урлагийн үйл ажиллагааны менежментийг сайжруулах**

Хэрэгжүүлэх арга хэмжээ:

 1.1.3.1. Иргэдэд зайны болон нүүдлийн соёл, урлагийн үйлчилгээг хүргэнэ. 1.1.2.3.Ном, соёлын үйлчилгээний тоног төхөөрөмжийг нэмэгдүүлэх, номын санг цахим болгон хөгжүүлэн, номын сангийн фондод жил бүр баяжилт хийх

**1.2.ЭРҮҮЛ МЭНД**

**Зорилт 1. Өвчнөөс урьдчилан сэргийлэх, эрт илрүүлэх тогтолцоог бэхжүүлж, орчин үеийн оношилгоо, эмчилгээний технологийг нэвтрүүлэн, эрүүл мэндийн тусламж үйлчилгээний чанар, хүртээмжийг сайжруулна.**

Хэрэгжүүлэх арга хэмжээ:

 1.2.1.1. Иргэдийн эрүүл мэндийн боловсролыг дээшлүүлэх сургалт, сурталчилгааг зохион байгуулж, иргэн бүр урьдчилан сэргийлэх, эрт илрүүлэх эрүүл мэндийн үзлэг, оношилгоонд тогтмол хамрагдах нөхцөлийг сайжруулж, эрүүл, идэвхтэй амьдралын хэв маягийг төлөвшүүлэх арга хэмжээнүүдийг хэрэгжүүлнэ.

 1.2.1.2. Иргэн бүрийг өвчнөөс урьдчилан сэргийлэх зорилгоор хорт хавдрын 7 төрөл, артерийн даралт ихсэх, чихрийн шижингийн эрт илрүүлгийн эрүүл мэндийн үзлэг, оношилгоонд тогтмол хамруулна.

 1.2.1.3. Өндөр настан болон хөгжлийн бэрхшээлтэй иргэд, жирэмсэн эмэгтэйчүүд болон 0-5 насны хүүхдүүдэд гэрийн сувилахуйн тусламж үйлчилгээг тогтмол хүргэх

 1.2.1.4.Иргэдийн дунд эрүүл идэвхтэй амьдралын хэв маягийг төлөвшүүлэх, халдварт бус өвчнөөс урьдчилан сэргийлэх зорилгоор дараах арга хэмжээг авч хэрэгжүүлнэ. Үүнд:

* Хүн амын зохистой хоололт, илүүдэл жин, таргалалттай тэмцэх, давcны хэрэглээг бууруулах арга хэмжээ
* Хүн амын сэтгэцийн эрүүл мэндийг дэмжих, хамгаалах, хорт зуршил, мансууралтай тэмцэх арга хэмжээ
* Арьс, харшлын өвчнийг бууруулах арга хэмжээ
* Осол, гэмтлээс сэргийлэх арга хэмжээ
* Хэрх, хэрх төст өвчнөөс урьдчилан сэргийлэх арга хэмжээ
* “Хеликобактер”-гүй гэр бүл арга хэмжээ
* “Эрүүл шүд-Эрүүл хүүхэд” арга хэмжээ

 1.2.1.5. Халдварт өвчнөөс урьдчилан сэргийлэх, хянах, бууруулах зорилгоор дараах арга хэмжээг авч хэрэгжүүлнэ. Үүнд:

 - Орчны эрүүл мэндийг сайжруулах арга хэмжээ

 - Сүрьеэ өвчинтэй тэмцэх арга хэмжээ

 - БЗХӨ/ДОХ/Тэмбүү өвчнийг бууруулах арга хэмжээ

 - Томуу, томуу төст өвчнийг бууруулах арга хэмжээ

 - “Элэг бүтэн-Монгол” арга хэмжээ

* Хүнсний эрүүл ахуй, аюулгүй байдлыг хангах арга хэмжээ
* Мал амьтнаас хүнд халдварладаг зооноз өвчний судалгаа гаргах

1.2.1.5.Нөхөн үржихүйн эрүүл мэндийг дэмжих чиглэлээр дараах арга хэмжээнүүдийг авч хэрэгжүүлнэ. Үүнд:

* Эх, хүүхэд, нөхөн үржихүйн эрүүл мэндийг хамгаалах арга хэмжээ
* Эрчүүдийн эрүүл мэндийг дэмжих арга хэмжээ
* Өсвөр үе, залуучуудын эрүүл мэндийг хамгаалах, дэмжих арга хэмжээ

**Зорилт 2. Эрүүл мэндийн тусламж үйлчилгээний орчин үеийн оношилгоо, эмчилгээний технологийг нэвтрүүлж, барилга байгууламжийг сайжруулах**

Хэрэгжүүлэх арга хэмжээ:

1.2.2.1. Сумын эрүүл мэндийн төвийн лабораторийн болон оношилгооны багажны чадавхийг дээшлүүлэн, эмчилгээ, сувилгааны нэр төрлийг нэмэгдүүлнэ.

1.2.2.2. Барилгын өргөтгөл хийх

**Зорилт 3.** **Цахим эрүүл мэнд, эрт илрүүлэг, эргэн дуудах тогтолцоог бүрдүүлж, яаралтай тусламжийн чанар, үйлчилгээг хөгжүүлнэ.**

Хэрэгжүүлэх арга хэмжээ:

1.2.3.1.Оношилгоо, эмчилгээнд алсын зайн технологи ашиглан, цахим эрт илрүүлэг, эргэн дуудах тогтолцоог бүрдүүлнэ.

1.2.3.2. Жирэмсний нэрийн хяналт, цэргийн үзлэг, эрүүл мэндийн хяналт, бэлгийн замын халдварт өвчний хяналтын программуудыг нэвтрүүлнэ.

1.2.3.3. Дотрын нарийн мэргэжлийн тусламжийг суманд үзүүлдэг болгоно.

**Зорилт 4.Эрүүл мэндийн салбарын хүний нөөцийг бүрдүүлж, мэргэшүүлэн, чадавхийг нэмэгдүүлж, нийгмийн хамгааллыг дэмжинэ.**

Хэрэгжүүлэх арга хэмжээ:

 1.2.4.1.Эрүүл мэндийн салбарын хүний нөөцийн хангалт, сургалт хөгжил, нийгмийн баталгааг дэмжих хөтөлбөрийг хэрэгжүүлнэ.

 1.2.4.2.Эрүүл мэндийн салбарын ажилтнуудын улирлын урамшуулал, ур чадварын нэмэгдлийг тэдгээрийн мэдлэг, ур чадвар, харилцаа, хандлага, ёс зүйн үнэлгээтэй уялдуулан олгодог тогтолцоонд шилжүүлнэ.

 1.2.4.3.Эрүүл мэндийн байгууллагуудад шаардлагатай орон тоог үе шаттайгаар нэмэгдүүлнэ.

 1.2.4.4. Эрүүл мэндийн төвийн өргөтгөл, эмчийн байртай болно.

 1.2.4.5.Эрүүл мэндийн төвийг шаардлагатай тоног төхөөрөмжөөр хангаж, түргэн тусламжийн автомашиныг үе шаттайгаар шинэчилж, хөдөөгийн багийн эмч нарыг унаажуулна.

**.3.БИЕИЙН ТАМИР**

**Зорилт 1.Хүн амын эрүүл мэндийг сайжруулах зорилгоор идэвхтэй амьдралын хэвшилтэй иргэн, гэр бүлийг дэмжинэ.**

Хэрэгжүүлэх арга хэмжээ:

 1.3.1.1. Иргэдийн бие бялдрын түвшин тогтоох, заавал биелүүлэх норм, нормативын сорилыг насны ангиллаар жилд 2 удаа авч хэрэгжүүлнэ.

 1.3.1.2. Биеийн тамирын талбай болон хүүхэд, залуучууд, хөгжлийн бэрхшээлтэй иргэдэд зориулсан биеийн тамирын орчныг бүрдүүлнэ.

**Зорилт 2. Мэргэжлийн спортыг дэмжиж, олон улс, улс, бүс, аймгийн түвшинд өрсөлдөх чадварыг нэмэгдүүлнэ.**

Хэрэгжүүлэх үйл ажиллагаа:

1.3.2.1. Хүүхэд, залуучуудын спортын төрлүүдээр хичээллүүлж, бэлтгэн уралдаагн тэмцээнд оролцуулна.

1.3.2.2. Үндэсний болон бусад спортын төрлүүдийг хөгжүүлэн дэмжинэ..

1.3.2.3. Жилд 2 удаа нэрэмжит тэмцээнүүдийг зохион байгуулж, тэмцээнд оролцох тамирчдыг дэмжинэ.

**1.4.БОЛОВСРОЛ**

**Зорилт 1.** **Багш, сурагчдын сурч, хөгжих орчныг сайжруулж, сургалтын чанар хүртээмжийг нэмэгдүүлнэ.**

Хэрэгжүүлэх арга хэмжээ:

1.4.1.1. Багш нарын ур чадварыг нэмэгдүүлэх зорилгоор “Багшийн хөгжлийн төв” үйл ажиллагааг идэвхжүүлж, түүнд тулгуурлан ахмад багш нарын идэвх, оролцоотойгоор залуу багш, сурагчдад зориулсан дугуйлан, клуб ажиллуулна.

1.4.1.2.Багшийн хөгжлийг дэмжих танхимыг цогцоор нь шийдэх, эрүүл мэндийг хамгаалах, чийрэгжүүлэлтийн танхимтай болгох

**Зорилт 2.Ерөнхий боловсролын сургууль, цэцэрлэг, дотуур байрны сургалтын болон үйлчилгээний орчин нөхцөлийг сайжруулж, ажиллана.**

Хэрэгжүүлэх арга хэмжээ:

1.4.2.1.Сургуулийн дотуур байрыг стандартын шаардлага хангасан ариун цэврийн байгууламжтай болгоно.

1.4.2.2.Боловсролын байгууллагуудад орчин үеийн стандартад нийцсэн дуу, дүрс бичдэг хяналтын камерын тоог нэмэгдүүлнэ.

1.4.2.3. Сургууль, цэцэрлэгүүдийн цахилгаан хангамж, дулаан хангамж, цэвэр, бохир усны шугам сүлжээний ажлыг үе шаттайгаар шинэчлэнэ.

1.4.2.4.Цэцэрлэгийн ариун цэврийн байгууламжийн хүрэлцээ хангамжийг нэмэгдүүлнэ.

**Зорилт 3.** **Боловсролын байгууллагуудад шаардлагатай хөрөнгө оруулалтыг үе шаттайгаар хийж, багш, сурагчдын сурч, хөгжих орчныг сайжруулж, боловсролын үйлчилгээний хүртээмжийг нэмэгдүүлнэ.**

Хэрэгжүүлэх арга хэмжээ:

1.4.3.1.Ерөнхий боловсролын сургуулиудыг шаардлагатай кабинет, лаборатори, цахим тоног төхөөрөмжөөр хангана.

1.4.3.2.Ерөнхий боловсролын сургуулийн сурагчдыг шүүлтүүртэй ундны цэвэр усаар хангах, хатуу зөөлөн эдлэлийг шинэчлэх ажлыг үе шаттай хэрэгжүүлнэ.

1.4.3.3.Цэцэрлэгүүдийн гадна тоглоомын талбайн тохижилтыг стандартын шаардлагад нийцүүлэх, тоглоом сургалтын хэрэглэгдэхүүний хангалтыг сайжруулна.

 1.4.3.4. Цэцэрлэгийг гүн өрмийн худагтай болгоно.

 1.4.3.5.Хөгжлийн бэрхшээлтэй хүүхдийг Ерөнхий боловсролын сургууль, цэцэрлэгт тэгш хамрагдах боломжийг бүрдүүлэн, хамран сургалтыг нэмэгдүүлэх, шаардлагатай тохируулгат хэрэглэгдэхүүнээр хангана.

1.4.3.6.Хүүхэд бүрийг сургуульд тэгш хамруулах боловсролын тогтолцоог бэхжүүлэх хүрээнд Японы хүүхдийг ивээх сангаас хэрэгжүүлж байгаа "Монгол Улсын хүүхэд бүрийг боловсролд тэгш хамруулах зарчмыг дэмжих нь", "Орон нутгийн өсвөр үеийнхэнд хувь хүний ур чадвар, энтрепренершип боловсрол олгох" төслүүдийг хамтран хэрэгжүүлнэ.

1.4.3.7. Цэцэрлэгийн урлаг заалыг стандартын шаардлагад нийцүүлэн тохижуулах

1.4.3.8. Хүүхэд, сурагчдад ганцаарчилсан сургалтын хөтөлбөр хэрэгжүүлэх

**Зорилт 4.** **Боловсрлын байгууллагуудад үйлчилгээний стандартын шаардлага хангасан хоол үйлдвэрлэлийн байр, тоног төхөөрөмж, хүний нөөцийг бүрдүүлж, бүх сурагчдыг үдийн хоолны хөтөлбөрт хамруулна.**

Хэрэгжүүлэх арга хэмжээ:

1.4.4.1.Ерөнхий боловсролын сургуулийн “Үдийн цай” арга хэмжээг “Үдийн хоол” болгох арга хэмжээг үе шаттай хэрэгжүүлнэ.

1.4.4.2. Ерөнхий боловсролын сургууль, цэцэрлэгийн гал тогоог стандартын шаардлагад нийцүүлэх, засварлах, зориулалтын хөргүүрийн тоног төхөөрөмжөөр хангах ажлыг үе шаттайгаар хэрэгжүүлнэ.

1.4.4.3.Сургууль, цэцэрлэгүүдэд туслах болон хүлэмжийн аж ахуй эрхлэхэд дэмжлэг үзүүлнэ.

**Зорилт 5.** **Боловсролын үйлчилгээг чанартай зохион байгуулж, сургалт, хүмүүжлийн ажлын чанарыг дээшлүүлж, дотоод, гадаадын их дээд сургуульд хүлээн зөвшөөрөгдсөн суралцагчийг бэлтгэнэ.**

Хэрэгжүүлэх арга хэмжээ:

1.4.5.1.Цэцэрлэг, сургууль бүр үйл ажиллагаандаа өөрийн хяналт-шинжилгээ, үнэлгээ, дотоод хяналтын үйл ажиллагааг тогтворжуулах.

 1.4.5.2.“Шатар” хөтөлбөрийг үргэлжлүүлэн хэрэгжүүлнэ.

 1.4.5.3.Ерөнхий боловсролын сургуулийн сургалтын түвшинг тодорхойлох зорилгоор Засаг даргын нэрэмжит шалгалтыг жилд нэг удаа зохион байгуулж, үнэлэлт дүгнэлт өгнө.

 1.4.5.4.Их, дээд сургуульд сурч буй оюутнуудын нэгдсэн судалгааг жил бүр шинэчлэн гаргаж, зайлшгүй шаардлагатай байгаа мэргэжлээр сурч буй оюутнуудыг орон нутагт ирж ажиллахад нь дэмжлэг туслалцаа үзүүлж, эргэх холбоо тогтоон ажиллана.

**Зорилт 6.** **Сургалтын хөтөлбөр, агуулга, арга зүйд монголын түүх, хэл, соёл, үндэсний өв уламжлал, зан заншил, эх оронч сэтгэлгээ, хувь хүний хөгжил, төлөвшил, хос бичигтэн болох зэрэг хүн төрөлхтний нийтлэг үнэт зүйлийг тусган хэрэгжүүлнэ.**

Хэрэгжүүлэх арга хэмжээ:

 1.4.6.1. Сургуулийн хүүхдийн өөрийн удирдлагын байгууллагын санал санаачлагыг дэмжиж хүүхдийн авьяас чадварыг хөгжүүлэх, бие даан бүтээлчээр суралцахуйд суралцах боломжийг нээн, сургуулийн харьяа уламжлалт өв соёл, хэл, сэтгэн бодох, техник технологи, оюуны спортын төрлийн клуб, төв, дугуйлан, секцэд хичээллэх сурагчдын тоог нэмэгдүүлнэ.

**Зорилт 7.** **Нээлттэй боловсролын тогтолцоог бий болгон цахим болон зайн сургалтын нэгдсэн платформыг хөгжүүлэн, бүх шатны боловсролын сургалтын байгууллагыг цахим хэрэглээнд бүрэн шилжүүлж, бүх насны суралцагч, иргэдэд зориулсан цахим сургалтын хөтөлбөр, агуулга боловсруулан түгээнэ.**

Хэрэгжүүлэх арга хэмжээ:

1.4.7.1.Ерөнхий боловсролын сургууль, цэцэрлэгийг интернэт сүлжээнд 100 хувь холбож, хурдыг нэмэгдүүлнэ.

**Зорилт 8.** **Багшлах боловсон хүчний мэргэжил арга зүйн хөгжлийг дэмжиж, тэднийг урамшуулах, харилцан туршлага солилцох боломжийг олгож, нийгмийн асуудлыг үе шаттайгаар шийдвэрлэнэ.**

Хэрэгжүүлэх арга хэмжээ:

1.4.8.1. Салбарын албан хаагчдын нийгмийн хамгааллыг сайжруулах, тэдний эрүүл мэнд хөдөлмөрийн үнэлэмж, орон байрны нөхцлийг сайжруулах асуудлуудыг үе шаттайгаар шийдвэрлэнэ.

1.4.8.2. Багш нарын мэдлэг боловсролыг дээшлүүлэх сургалт, туршлага судлуулах арга хэмжээнүүдийг шат дараатай зохион байгуулах

**Зорилт 9.** **Хүн бүрт чанартай боловсрол эзэмших тэгш боломж бүрдүүлж, боловсролыг хувь хүний хөгжил, гэр бүлийн амьдралын баталгаа, улс орны хөгжлийн суурь болгон насан туршдаа суралцахуйн тогтолцоог бэхжүүлнэ.**

Хэрэгжүүлэх арга хэмжээ:

 1.4.9.1. Насан туршийн боловсрол олгох сургалтыг бизнес, амьдрах ухаан, хүний хөгжил, ёс суртахуун, гоо зүй, гэр бүл, байгаль орчны, иргэний боловсрол (эрх зүй, эрүүл мэнд, гамшгаас хамгаалах) олгох чиглэлээр сургалтын олон талт хэлбэрээр зохион байгуулна.

 1.4.9.2. Монгол бичигт суралцах бүх нийтийн хөдөлгөөн өрнүүлнэ.

 1.4.9.3. Дүйцсэн хөтөлбөрийн сургалтын чанарыг сайжруулах

 **1.5. ХҮҮХЭД, ЗАЛУУЧУУД, ГЭР БҮЛИЙН ХӨГЖИЛ**

**Зорилт 1. Гэр бүлд ээлтэй хөгжил, хамгааллын бодлогыг хэрэгжүүлэн гэр бүлийн хөгжлийг дэмжиж, тогтвортой, чадавхижсан гэр бүлийг төлөвшүүлнэ.**

Хэрэгжүүлэх арга хэмжээ:

 1.5.1.1. Залуу гэр бүлд чиглэсэн зөвлөгөө өгөх үйлчилгээг нэвтрүүлж, гэрлэлтийн үнэ цэнэ, гэр бүлийн үүрэг хариуцлагын талаарх ойлголтыг нэмэгдүүлнэ.

 1.5.1.2. Хүүхдийг хөдөлмөрийн мөлжлөгөөс сэргийлэх ажлыг салбар дундын зохицуулалтаар хангаж, гэр бүлийн хүчирхийлэл, сэтгэл зүйн дарамт, гэр бүл салалтын эсрэг төлөвлөгөө боловсруулан хэрэгжүүлж, стрессийн сэтгэл зүйч ажиллуулна.

 1.5.1.3. Хүүхдийн болон гэр бүлийн зусланг байгуулж, гэр бүл, хүүхдэд ээлтэй үйлчилгээг бий болгоно.

**Зорилт 2**. **Хүүхдийн эрх, хөгжил, хамгааллын үйлчилгээний чанар, хүртээмжийг дээшлүүлж, салбар дундын хамтын ажиллагааг сайжруулан, хүүхдэд ээлтэй аюулгүй орчин бүрдүүлнэ.**

Хэрэгжүүлэх арга хэмжээ:

 1.5.2.1. Хүүхэд хамгааллын хамтарсан багийг үйл ажиллагааг тогтворжуулна.

 1.5.2.2. Төр, хувийн хэвшлийн байгууллагуудад “Хүүхэд хамгааллын бодлого”-ыг хэрэгжүүлж, “Гэр бүлийн зөвлөл”-ийн үйл ажиллагааг эрчимжүүлнэ.

 **Зорилт 3.** **Залуучуудын хөгжил, оролцоог дэмжсэн орчин нөхцөлийг бүрдүүлж, тэдний оролцоог хангах олон талт арга хэмжээг зохион байгуулж, нийгмийн идэвхтэй гишүүн болгоход дэмжлэг үзүүлнэ.**

Хэрэгжүүлэх арга хэмжээ:

 1.5.3.1.Төрийн болон төрийн бус байгууллагуудтай хамтран хөдөөгийн залуучуудыг хөгжүүлэх, эрүүл амьдралын зөв хэв маягт суралцах явуулын үйлчилгээг нэвтрүүлж, залуучуудын оролцоог нэмэгдүүлнэ.

**Зорилт 4. Ахмад настан хөгжлийн бэрхшээлтэй иргэдийг тасралтгүй хөгжүүлэх, тэдний эрэлт хэрэгцээнд суурилсан хөгжил оролцоог хангасан салбар дундын зохицуулалт хийж, нийгмийн идэвх оролцоог нэмэгдүүлнэ.**

Хэрэгжүүлэх арга хэмжээ:

 1.5.4.1.Ахмадын өргөөний үйл ажиллагааг тогтмолжуулна.

 1.5.4.2. Хөгжлийн бэрхшээлтэй иргэдийн эрэлт хэрэгцээнд суурилсан сэтгэлзүйн болон сэргээн засах сургалт арга хэмжээг тогтмол зохион байгуулж, хөгжих оролцох боломжийг сайжруулах багц арга хэмжээг авч хэрэгжүүлж, хөгжлийн бэрхшээлтэй иргэдийн төвийг байгуулна.

 **1.7.ХӨДӨЛМӨР, НИЙГМИЙН ХАМГААЛАЛ**

**Зорилт 1.** **Хөдөлмөрийн зах зээлийн тэнцвэрт байдлыг хангаж, халамжаас хөдөлмөр эрхлэлтэд шилжүүлэх замаар ажилгүйдлийн түвшинг бууруулж, нийгмийн дундаж давхаргыг нэмэгдүүлнэ.**

Хэрэгжүүлэх арга хэмжээ:

 1.7.1.1. Орон нутгийн нийгэм, эдийн засгийн бодлогод тулгуурлан, салбар бүрт шинээр бий болох ажлын байрыг төлөвлөн, хөдөлмөр эрхлэлтийг дэмжих бодлого, төсөл хөтөлбөр, хөнгөлөлттэй зээлд хамруулан, ажилд зуучлах замаар 40-өөс доошгүй ажлын байр бий болгоно.

 1.7.1.2. Хөдөлмөрийн зах зээлийн эрэлт, нийлүүлэлтийн чиг хандлагад нийцүүлж, үйлчилгээний болон бусад ажил мэргэжлийн чиг баримжаа олгох, зөвлөгөө мэдээлэл өгөх үйлчилгээнд иргэдийг хамруулна.

 1.7.1.3.Харьцангуй бага хэрэглээтэй, дунджаас доогуур түвшний орлогтой өрхийн ажил эрхлэхгүй байгаа насанд хүрсэн иргэнийг мэргэжил эзэмшүүлэх, ур чадварыг нь ахиулах сургалтад хамруулж, хөдөлмөр эрхлэлтийг дэмжинэ.

 1.7.1.4. Албан бус салбарт хөдөлмөр эрхэлж байгаа иргэдийн бүртгэл, мэдээллийг шинэчлэн сайжруулж, ажиллах нөхцөл, нийгмийн баталгааг хангах арга хэмжээг авч хэрэгжүүлнэ.

 1.7.1.5. Эмэгтэйчүүд болон хөгжлийн бэрхшээлтэй иргэдийг хөдөлмөр, эрхлэлтийг дэмжих сангийн зээл, төсөл, хөтөлбөрт хамруулан хүн амын бүлгүүдийн онцлогт нийцсэн хөдөлмөр эрхлэлтийг дэмжинэ.

**Зорилт 2.** **Салбарын хууль тогтоомжийн хэрэгжилтийг ханган, төр, хувийн хэвшлийн байгууллагууд, ажилтан, үйлчлүүлэгчдэд ээлтэй орчин бүрдүүлнэ.**

Хэрэгжүүлэх арга хэмжээ:

 1.7.2.1. Сумын Хөдөлмөрийн аюулгүй байдал, эрүүл ахуйн зөвлөлийн үйл ажиллагааг тогтворжуулна

 **Зорилт 3.** **Нийгмийн халамжийн үйлчилгээг оновчтой болгон, зорилтот өрх, иргэний амьжиргаанд дэмжлэг үзүүлж, амьдралын чанарыг дээшлүүлнэ.**

Хэрэгжүүлэх арга хэмжээ:

 1.7.3.1. Өрхийн амьжиргааны түвшин тогтоох судалгаанд үндэслэн зорилтот бүлгийн өрхүүдийг оновчтой тодорхойлно.

 1.7.3.2. Зорилтот бүлгийн өрхүүдийн дунд бүлэг, хоршоо байгуулан, олон нийтийн оролцоонд түшиглэсэн халамжийн үйлчилгээгээр дэмжин ажиллана.

 1.7.3.3. “Нэг өрх - Нэг ажлын байр” хөтөлбөрийг үргэлжлүүлэн хэрэгжүүлж, зорилтот бүлгийн иргэдийн хөдөлмөр эрхлэлтийг дэмжинэ.

 1.7.3.4. Хөгжлийн бэрхшээлтэй иргэдийн хөдөлмөр эрхлэлтийг дэмжин төсөл хөтөлбөрт хамруулна.

**Зорилт 4.** **Нийгмийн даатгалын мэдээллийг бүрэн цахимжуулан, иргэд даатгуулагчдад үйлчилгээг ил тод, шуурхай хүртээмжтэй хүргэх, хувиараа хөдөлмөр эрхлэгч, малчдыг нийгмийн даатгалд хамруулж, тэдний нийгмийн баталгааг хангана.**

 Хэрэгжүүлэх арга хэмжээ:

 1.7.4.1. Нийгмийн даатгалын шимтгэлийн орлогын төлөвлөгөөг жигд ханган биелүүлж, хувиараа хөдөлмөр эрхлэгч болон малчдын нийгмийн даатгалын хамрагдалтыг нэмэгдүүлнэ.

**ХОЁР. ЭДИЙН ЗАСАГ**

**Салбарын зорилго:** Эдийн засгийн бүтцийн шинэчлэлийг эхлүүлж, хөдөө аж ахуй, аж үйлдвэрийн салбарыг эрчимтэй хөгжүүлэн,олон тулгуурт эдийн засаг бүхий өрсөлдөх чадвартай сум болно.

 **2.1.Санхүү, төсөв**

**Зорилт 1. Төсвийн төлөвлөлт, хариуцлагыг сайжруулж, цахим системийг хөгжүүлж, мэдээллийн ил тод байдлыг хангана.**

Хэрэгжүүлэх арга хэмжээ:

 2.1.1.1. Бүх төрлийн жижиг дунд үйлдвэрлэл, үйлчилгээний салбарыг хөнгөлөлттэй зээлийн бодлогоор дэмжиж хөгжүүлнэ

 2.1.1.2. Төрийн албаны орон тоо, цалин хөлсний зардлын төлөвлөлт, хэрэгжилтэд хяналт тавина.

 2.1.1.3. Төсвийн ил тод байдлыг хангах замаар шилэн дансны мэдээлэл байршуулалтад тогтмол хяналт тавьж, хариуцлага тооцон ажиллана.

 2.1.1.4. Сум хөгжүүлэх сангийн хугацаа хэтэрсэн зээлийн өр төлбөрийг хууль хяналтын байгууллагад шилжүүлж, барагдуулах ажлыг зохион байгуулж явцын хяналтыг тогмол тавих

 2.1.1.5. Улс, орон нутгийн төсвийн хөрөнгө оруулалтыг төлөвлөхдөө эдийн засаг, нийгмийн үр ашгийг тооцон, ач холбогдлоор нь эрэмбэлж хэрэгжүүлнэ.

 2.1.1.5. Төрийн худалдан авалтын үйл ажиллагааг зохион байгуулахдаа дотоодын давуу эрхийн зөрүү тооцох замаар орон нутгийн аж ахуйн нэгжүүдийг дэмжинэ.

 2.1.1.6. Цахим тендер шалгаруулалтыг 100 хувь цахимаар зохион байгуулна.

 2.1.1.7. Бүх шатны худалдан авах ажиллагаанд болон түүний гүйцэтгэлийн явцад дотоод хяналт, шалгалтыг тогтмол явуулж, иргэд, олон нийт, ашиглагч байгууллагын зүгээс хяналт тавьж ажиллах боломжийг бүрдүүлнэ.

 2.1.1.8. Татвар төлөгчдийн эрх зүйн мэдлэг, татварын багц хуулийн шинэчлэлийг таниулж, татвар төлөх сэтгэлгээ хандлагыг өөрчлөн, заавар, зөвлөгөө, сургалтыг тогтмол зохион байгуулна.

 **Зорилт 2: Орон нутгийн өмчит аж ахуйн нэгжүүдийн засаглалын менежментийг сайжруулж, эдийн засгийн үр өгөөжийг нэмэгдүүлнэ.**

Хэрэгжүүлэх арга хэмжээ:

 2.2.4.5. Төрийн болон орон нутгийн өмчийн ашиглалт, хамгаалалтыг сайжруулж, тэдгээрийн бүртгэл мэдээлэл, үнэлгээ, тайланг ил тод нээлттэй болгон, өмч эзэмшигчдийн хариуцлагыг дээшлүүлнэ.

 **2.4.Хүнс, хөдөө аж ахуй, үйлдвэр, худалдаа үйлчилгээ**

**Зорилт 1.Мал аж ахуйн үйлдвэрлэлийг тооноос чанарт шилжүүлэх бодлого баримталж, бэлчээр ашиглалтыг нэмэгдүүлэн, уламжлалт болон эрчимжсэн мал аж ахуй болон туслах аж ахуйг хөгжүүлж хөдөө аж ахуйн тогтвортой хөгжлийг хангана.**

 Хэрэгжүүлэх арга хэмжээ:

 2.4.1.1.”Монголын хоолойн тэмээний биологийн онцлог, ашиг шимийн түвшин тогтоох судалгаа хийж, шаардлага хангасан омог, хэвшлийн малыг баталгаажуулан, мал үржлийн ажлыг үр дүнтэй зохион байгуулна.

 2.4.1.2.Цөм сүргийн болон хээлтүүлэгч малыг ялган тэмдэглэж бүртгэлжүүлэн, мал сүргийг даатгалд хамруулах ажлыг зохион байгуулна.

 2.4.1.3.Мал сүргийг бэлчээрийн даацад тулгуурлан сүргийн тоо толгойг зохистой хэмжээнд барьж, чанартай малтай малчдыг урамшуулан, зарим иргэдийг малжуулах төсөлд хамруулан залуу малчдыг бэлтгэж, тэднийг туршлага судлуулах дотоод, гадаадын арга хэмжээнд хамруулна.

 2.4.1.4.Өндөр ашиг шимтэй малыг өсгөх чиглэл баримтлах

 2.4.1.5 Сумын өвс, тэжээлийн аюулгүйн нөөцийг бүрдүүлж, шаардлагатай тоног төхөөрөмжөөр хангаж, хөрөнгө санхүүг нэмэгдүүлэх

 2.4.1.6.“ 2.4.1.7.Бэлчээр ашиглалтыг сайжруулах сумын журам гарган бэлчээрийг усжуулах, сэлгэж өнжөөх, хортон мэрэгчээс хамгаалах зэргээр менежментийг нь сайжруулна.

 2.4.1.8.Мал амьтны гаралтай халдварт өвчнөөс урьдчилан сэргийлэх, эрүүлжүүлэх, мал аж ахуйн үйлдвэрлэлийн чанарыг сайжруулахад дэмжлэг үзүүлэх

 2.4.1.9.Малчдын хөдөлмөрийг хөнгөвчлөх чиглэлээр тоног төхөөрөмж, багаж хэрэгслийн үйлдвэрлэл, худалдаа эрхэлж буй иргэн, аж ахуйн нэгжийг дэмжинэ.

 2.4.1.10. Цөөн малтай мал маллах сонирхолтой малчдыг дэмжих

 **Зорилт 2. Малын халдварт, гоц халдварт паразиттах өвчнөөс урьдчилан сэргийлэх арга хэмжээнд мал сүргийг хамруулж, мал амьтны гаралтай түүхий эд, бүтээгдэхүүний ариун цэврийн хяналтын сайжруулах**

 Хэрэгжүүлэх арга хэмжээ

 2.4.2.1. Мал сүргийг угаалга, тарилга, туулгалтад бүрэн хамруулж, малын эмч болон мал эмнэлгийн нэгжийн тоог нэмэгдүүлэх замаар үйлчилгээний чанар, хүртээмжийг сайжруулна.

 2.4.2.2.Мал эмнэлгийн нэгдсэн системийн үйл ажиллагааг өргөжүүлж, мал эмнэлгийн гэрчилгээг бичих, баталгаажуулах, хянахад шаардлагатай төхөөрөмжөөр сумын малын эмч, мэргэжилтнүүдийг ханган мал эмнэлгийн үйлчилгээг цахимжуулна.

 2.4.2.3.Малчдыг малын эм, био бэлдмэлийг зохистой хэрэглэх арга зүйн талаарх сургалт, мэдээллээр хангаж, эмийн үнэд хяналт тавина.

 **Зорилт 3. Газар тариалангийн бүтээгдэхүүний дотоодын үйлдвэрлэлийг нэмэгдүүлэх, хүлэмжийн аж ахуйг хөгжүүлэх, шинэ нэр төрлийн таримлыг тариалалтыг нэмэгдүүлнэ.**

 Хэрэгжүүлэх арга хэмжээ:

 2.4.3.1.Сумын атаршсан талбайг эргэлтэд оруулж, малын тэжээлийн тариалалтыг нэмэгдүүлэн, отор нүүдлийг багасгаж, сумын өвс, тэжээлийн аюулгүйн нөөцийг бүрдүүлнэ.

 2.4.3.2.Суманд өвөл, зуны хүлэмжийн аж ахуй эрхлэлтийг дэмжинэ.

 2.4.3.3.Тариалангийн талбайн услалтын системийн засвар шинэчлэлийн ажлыг хийж, тариалангийн талбайг цахилгаанаар хангана.

 Хэрэгжүүлэх арга хэмжээ:

 2.4.4.1.Хүн амын хэрэгцээт мах, махан бүтээгдэхүүн, сүү, сүүн бүтээгдэхүүн, гурил, гурилан бүтээгдэхүүн зэрэг гол нэр төрлийн хүнсний бүтээгдэхүүний хэрэгцээг дотоодын үйлдвэрлэлээр хангах замаар шимт, тэжээллэг чанарыг нэмэгдүүлж, улирлын хамаарлыг бууруулна.

 2.4.4.2.Суманд малын гаралтай түүхий эд, дайвар бүтээгдэхүүнд түшиглэсэн ноос, ноолуур, арьс, шир, борц, сүү, сүүн бүтээгдэхүүн, хүнсний ногоо боловсруулах үйлдвэр, цех байгуулах, стандартын шаардлага хангасан мал нядалгааны цэг бий болгоход дэмжлэг үзүүлнэ.

 2.4.4.3.Сумын онцлог түүхэн өв уламжлал бүхий бэлэг дурсгал, гар урлал, үндэсний дээл хувцас, гоёл чимэглэл, уран хатгамал зэрэг брэндэд чиглэсэн бүтээгдэхүүний үйлдвэрлэл, үйлчилгээ, сав баглаа боодлын үйлдвэрлэлийг дэмжинэ.

**2.5.Барилга, хот байгуулалт, газрын харилцаа**

**Зорилт 1.** **Хот, суурины хөгжлийн ерөнхий төлөвлөгөөний дагуу төр, хувийн хэвшлийн түншлэлийн оролцоотойгоор иргэдийг тав тухтай ажиллаж, амьдрах орчин, нөхцөлийг бүрдүүлнэ.**

 Хэрэгжүүлэх арга хэмжээ:

 2.5.1.1.Сумын төвийн цэвэр усны болон дулааны системийг ашиглалтад оруулж, төрийн болон хувийн хэвшлийн байгууллага, айл өрхүүдийг холбогдох нөхцөлийг бүрдүүлнэ.

 2.5.1.2.Орон сууцны барилгыг үе шаттайгаар засварлан гадна тохижилтыг оршин суугчдаар нь хийлгэнэ.

 2.5.1.3.Сумын ногоон байгууламж, нийтийн эзэмшлийн талбайг хариуцсан орон тооны ажилтантай болгоно.

**Зорилт 2.** **Эдийн засаг, нийгмийн ач холбогдолтой орон нутгийн дэд бүтцийг бий болгож, иргэдийн амьдрах орчныг сайжруулна.**

 Хэрэгжүүлэх арга хэмжээ:

 2.5.2.1.Сумын төвийн цахилгаан дамжуулах шугамын өргөтгөл шинэчлэлт хийнэ. 2.5.2.2.Сумын төвийн хөгжлийн ерөнхий төлөвлөгөөний дагуу инженерийн шугам сүлжээг бий болгон аж ахуйн нэгж, гэр хорооллын айл өрхүүдийг холбон, орон сууцжуулах нөхцөлийг бүрдүүлж, үерээс хамгаалах далан байгуулна.

 **Зорилт 3.Сумын газар зохион байгуулалтын төлөвлөлтийг улсын газар зохион байгуулалтын ерөнхий төлөвлөгөө болон эдийн засаг, нийгмийн хөгжил, иргэдийн хэрэгцээ шаардлагад нийцүүлэн хийж, хаягийн мэдээллийн системийг хөгжүүлнэ.**

 Хэрэгжүүлэх арга хэмжээ:

 2.5.3.1.Газар зүйн нэрийн тодруулалт хийж, газар зүйн нэрийн зөвлөлийн үйл ажиллагааг идэвхжүүлнэ.

 2.4.3.2.Хот суурингийн болон бэлчээрийн газрын төлөв байдал, чанарын улсын хянан баталгааны ажлыг хийнэ.

 2.4.3.3.Газар доорх инженерийн шугам сүлжээний мэдээллийн сан үүсгэх

 2.4.3.4.Сумын хэмжээнд бүх барилга, байгууламж, инженерийн шугам сүлжээ,зам талбай, хашаа, гадна гэрэлтүүлэг, ногоон байгууламжийг кадастрын мэдээллийн санд оруулах ажлыг зохион байгуулж, жил бүр мэдээллийн сангийн баяжилт хийнэ.

 2.4.3.5.Инженерийн шугам сүлжээний хамгаалалтын зурвасыг тогтоон сумын иргэдийн Төлөөлөгчдийн Хурлаар батлуулах

 2.4.3.6.Барилга байгууламжийг хот байгуулалтын мэдээллийн санд оруулах суурь судалгааны ажлыг хийж гүйцэтгэх, мэдээллийн сан үүсгэж баяжилтыг тухай бүр хийнэ.

 2.4.3.7.Төрийн болон орон нутгийн өмчийн байгууллагуудын барилга байгууламжид хувийн хэрэг нээж хөтлөх ажлыг бүрэн гүйцэтгүүлнэ.

 2.4.3.8.Барилга байгууламжийн ашиглалтад хяналт тавьж засварын ажлын зураг төсвийг дараа жилийн төсөвт тусгахаас өмнө гүйцэтгүүлэх

**ГУРАВ. ЗАСАГЛАЛЫН БОДЛОГО**

**Салбарын зорилго:** Нутгийн захиргааны байгууллагын бүх түвшинд засаглалын хариуцлага, шударга ёсыг мөрдүүлж, цахим технологид тулгуурласан, иргэдэд тэгш боломж олгодог, оновчтой бүтэц бүхий төрийн албыг бэхжүүлнэ.

 **3.1.Ёс зүй, хариуцлагатай төрийн алба**

**Зорилт 1.** **Төрийн байгууллагуудын чиг үүргийг оновчтой тодорхойлж, давхардлыг арилгах, үйл ажиллагааны уялдааг хангах замаар үр ашигтай бүтэц бүхий мэргэшсэн чадварлаг, тогтвортой, хариуцлагатай төрийн албыг төлөвшүүлнэ.**

 Хэрэгжүүлэх арга хэмжээ:

 3.1.1.1. Төрийн албан хаагчийг тогтвортой ажиллах баталгааг хангаж, чадахуйн зарчимд суурилж, төрийн албаны хүний нөөцийн бодлогыг хэрэгжүүлж, тэднийг дотоод, гадаадын сургалт, давтан сургалтад хамруулна.

 3.1.1.2. Төрийн албан хаагчийн үйл ажиллагааны үр дүнг үнэлэхдээ ажлын гүйцэтгэл, үйлчлүүлэгчийн үнэлгээ, ёс зүй, сахилга хариуцлагыг шалгуур болгон дүгнэж, мэдээллийн санг бүрдүүлнэ.

 3.1.1.3. Төрийн албаны сонгон шалгаруулалт, хүний нөөцийн томилгоо, сахилга хариуцлага, ёс зүйтэй холбоотой шийдвэрийг бүх байгууллагад ил тод, нээлттэй болгоно.

 3.1.1.4.Төсвийн ерөнхийлөн болон шууд захирагчийн төрийн албан дахь хөдөлмөрийн харилцаатай холбоотой шийдвэрийн эрх зүйн үндэслэлд тогтмол хяналт тавьж, зөрчил үүсэх эрсдэлээс урьдчилан сэргийлнэ.

**3.2.Цахим технологид суурилсан төрийн үйлчилгээ**

 **Зорилго 1. Төрийн байгууллагуудын үйл ажиллагааг цахимжуулж, төрийн албан хаагчийн ажиллах орчинг сайжруулна.**

 Хэрэгжүүлэх арга хэмжээ:

3.2.1.1. Иргэдэд төрийн үйлчилгээг цахимаар хүргэх операторын үйлчилгээг бий болгоно.

3.2.1.2. Иргэд, аж ахуйн нэгж, байгууллагаас төрийн байгууллага, албан тушаалтанд хандаж гаргасан өргөдөл, гомдлыг хүлээн авах, шийдвэрлэх үйл ажиллагааг цахимжуулж, иргэд асуудлын шийдвэрлэлтийн явц, үр дүнг цахимаар хянах нөхцөлийг бүрдүүлнэ.

3.2.1.3.Төрийн байгууллага хооронд болон тэдгээрээс иргэний нийгэм, бизнесийн байгууллага, иргэдтэй харилцах мэдээллийн солилцоо, ил тод байдлыг сайжруулж, “Иргэний танхим”-д “Цахим уулзалт”-ыг зохион байгуулж, бодлого боловсруулах, шийдвэр гаргах үйл явц дахь иргэдийн оролцоог хялбаршуулна.

3.2.1.4. Төрийн байгууллагуудын албаны автомашин, компьютер, техник хэрэгслийг шинэчлэх, засварлах болон багийн Засаг дарга нарыг унаагаар хангах ажлыг үе шаттайгаар хэрэгжүүлнэ.

3.2.1.5.Төрийн байгууллагууд үйл ажиллагаагаа сурталчлах зардлыг жил бүр төсөвтөө тусган, мэдээллийн ил тод байдлыг хангахад хяналт тавьж, иргэдэд үнэн бодит мэдээлэл түгээх, нийгмийг соён гэгээрүүлэх чиглэлээр хэвлэл мэдээллийн байгууллагуудтай хамтарч, “Нэг цонхны мэдээлэл” үйл ажиллагааг үр дүнтэй нэвтрүүлнэ.

3.2.1.6.Орон нутгийн хөгжлийн бодлого төлөвлөлтийн баримт бичгүүдийг шинэчлэн боловсруулна.

**3.3.Эрх зүйн боловсролтой иргэн, хүний эрхийг хангасан нийгэм,**

**авлигагүй засаглал**

**Зорилт 1. Бүх нийтийн эрх зүйн боловсролыг дээшлүүлэх, хүний эрхийг хамгаалах, хууль зүйн туслалцаа үзүүлэх үйл ажиллагааг оновчтой арга, хэлбэрээр зохион байгуулна.**

Хэрэгжүүлэх арга хэмжээ:

3.3.1.1. Цахим технологид суурилсан арга хэлбэрээр хууль, эрх зүйн сургалт, сурталчилгааг зохион байгуулж, “Бүх нийтийн эрх зүйн боловсрол” хөтөлбөрийг хэрэгжүүлнэ.

 3.3.1.2. Эрх зүйн булан байгуулан, сайн дурын эрх зүйн хөтчийг ажиллуулж, иргэдэд хууль зүйн анхан шатны зөвлөгөө, мэдээлэл өгөх, үйлчилгээг нэвтрүүлнэ.

 **Зорилт 2. Олон нийтийг соён гэгээрүүлэх замаар авлига, ашиг сонирхлын зөрчлөөс урьдчилан сэргийлэн, тэмцэх арга хэмжээг авч хэрэгжүүлнэ.**

 Хэрэгжүүлэх арга хэмжээ:

 3.3.2.2. Хүүхэд, залуучуудад авлигын нийгмийн хор аюулыг ухуулан таниулах сургалт, сурталчилгаа зохион байгуулна.

 3.3.2.3. Төрийн байгууллага бүр авлигаас урьдчилан сэргийлэх төлөвлөгөө гарган, үр дүнг тооцон ашиг сонирхлын зөрчил гаргуулахгүй байх арга хэмжээ авч хэрэгжүүлнэ.

 3.3.2.4.Төрийн байгууллагуудын дотоод хяналтын нэгжийн үйл ажиллагааг идэвхжүүлэн, төрийн албан хаагчдын шударга байдлыг нэмэгдүүлнэ.

**Зорилт 3.** **Гэмт хэрэг, зөрчлөөс урьдчилан сэргийлэх, таслан зогсоох, нийтийн хэв журмыг хамгаалах цогц арга хэмжээ авч хэрэгжүүлж, иргэдийн аюулгүй, амар тайван амьдрах нөхцөлийг сайжруулна.**

 Хэрэгжүүлэх арга хэмжээ:

 3.3.3.1. “Аюулгүй иргэн-Амар тайван Өвөрхангай” дэд хөтөлбөрийг үргэлжлүүлэн хэрэгжүүлнэ.

 3.3.3.2. Гэмт хэрэг, зөрчлөөс урьдчилан сэргийлэх, таслан зогсоох, нийтийн хэв журмыг хамгаалах ажилд хөршийн холбоо, гудамжны ахлагчийг ажиллуулж, олон нийтийн оролцоог нэмэгдүүлэн, сумын төвийн гэр хорооллын гудамж, нийтийн эзэмшлийн зам, талбайн гэрэлтүүлэг, тэмдэг, тэмдэглэгээ, теле-камерын хяналтын системийг сайжруулна.

 3.3.3.3. Нийгэмд түгээмэл буй архидан согтуурах, зам тээврийн осол, гэр бүлийн хүчирхийлэл зэрэг нийгмийн сөрөг үзэгдлүүдийг бууруулах, таслан зогсоох олон талт арга хэмжээ авч хэрэгжүүлнэ.

 3.3.3.4. Малын хулгайн гэмт хэрэгтэй тэмцэх чиглэлээр мал бүрийг бүртгэлжүүлэх, мал, махны гарал үүслийн гэрчилгээ олголтыг цахимжуулах, малчдын бүлэг, нөхөрлөлийг чадавхжуулах зэрэг цогц арга хэмжээ авч хэрэгжүүлж, мал хулгайлах гэмт хэргийн гаралтыг бууруулна.

**3.4.Батлан хамгаалах, гамшгаас урьдчилан сэргийлэх**

**Зорилт 1. Орон нутгийн хамгаалалтын тогтолцоог бүрдүүлэн, дайчилгааны төлөвлөлтийг шинэчилж, хүүхэд залуучуудад цэрэг-эх оронч үзэл төлөвшүүлэх арга хэмжээг хэрэгжүүлнэ.**

Хэрэгжүүлэх арга хэмжээ:

 3.5.1.1. Сумын дайчилгааны төлөвлөгөө боловсруулж, бэлэн байдлыг хангана.

 3.5.1.2. Ерөнхий боловсролын бүх сургуулиудад цэрэг-эх оронч үзэл хандлага төлөвшүүлэх арга хэмжээнүүдийг тогтмол хугацаанд хэрэгжүүлнэ.

З**орилт 2. Орон нутгийн гамшгаас хамгаалах чадавхийг нэмэгдүүлнэ.**

Хэрэгжүүлэх арга хэмжээ:

 3.5.2.1. Сумын гамшгаас хамгаалах иж бүрэн сургалт, гал түймэртэй тэмцэх сайн дурын хэсгийг чадавхжуулж, зарим тоног төхөөрөмжөөр хангана.

 3.5.2.3.Аймгийн Улаан загалмайн хороотой хамтран төрийн хүмүүнлэгийн үйл ажиллагааг орон нутагт хэрэгжүүлнэ.

**ДӨРӨВ. НОГООН ХӨГЖИЛ, АЯЛАЛ ЖУУЛЧЛАЛ**

**Салбарын зорилго.**Хүрээлэн буй орчны бохирдол, доройтлыг бууруулах, байгалийн баялгийг зүй зохистой ашиглах, нөхөн сэргээх, байгальд ээлтэй дэвшилтэт ногоон технологи нэвтрүүлж, уур амьсгалын өөрчлөлтөд дасан зохицох бодлогыг хэрэгжүүлэн, хүн амын эрүүл, аюулгүй орчинд амьдрах нөхцөлийг бүрдүүлнэ.

 **4.1.Ногоон хөгжил**

**Зорилт 1. Усны нөөцийг хамгаалах, зүй зохистой ашиглах, нөхөн сэргээх замаар экосистемийн тэнцвэрт байдлыг хадгална.**

Хэрэгжүүлэх арга хэмжээ:

 4.1.1.1. Хүнхрээгийн голын голдирлыг сэргээн засварлах

 **Зорилт 2. Байгаль орчныг хамгаалах, орчны бохирдлыг бууруулах, доройтсон газрыг нөхөн сэргээх чиглэлээр, шинжлэх ухааны үндэслэлтэй бодлого хэрэгжүүлж, байгалийн нөөцийг зохистой ашиглах нөхцөлийг бүрдүүлнэ.**

 Хэрэгжүүлэх арга хэмжээ:

 4.1.2.1. Хог хаягдлын менежментийг сайжруулах, иргэн аж ахуй нэгж, байгууллагын үүрэг хариуцлагыг нэмэгдүүлэх замаар хог хаягдлыг бууруулж, эх үүсвэр дээр нь ангилж, хөдөө нутаг, гол усны хогийг цэвэрлэх арга хэмжээ авч хэрэгжүүлнэ.

 4.1.2.2. Гэр хорооллын иргэн, аж ахуй нэгжүүдэд дэвшилтэт технологи бүхий “Эко жорлон” арга хэмжээг хэрэгжүүлж эхлүүлнэ.

 4.1.2.3. Хоёрдогч түүхий эд преслэх машинтай болж, Хогийг ангилан ялгаж хаях хогийн савнуудыг хүртээмжтэй байршуулна.

 4.1.2.4.Байгальд ээлтэй орчин бүрдүүлсэн айл өрхийг шалгаруулж урамшуулах ажлыг жил бүр зохион байгуулна.

 4.1.2.5.Төрийн үйлчилгээний чанар бүтээмжийг нэмэгдүүлэх, байгаль орчны хууль тогтоомж, ногоон хөгжил, тогтвортой хөгжлийн боловсролыг олон нийтэд сурталчлан таниулж, стандарт, хэм хэмжээг мөрдүүлэн, байгаль хамгаалалд иргэдийн оролцоог нэмэгдүүлнэ.

 4.1.2.6. Төв суурин газрын ногоон байгууламжийг нэмэгдүүлж, ногоон байгууламжийн хэмжээг 50 хувь нэмэгдүүлнэ.

 4.1.2.7. Ногоон байгууламжийн амьдрах чадвар, ургалтыг сайжруулах зорилгоор усалгааны автомашинтай болно.

  **4.2.Аялал жуулчлал**

**Зорилт 1. Байгаль, түүх, соёлын өвд түшиглэсэн тогтвортой аялал жуулчлалыг хөгжүүлж, эдийн засгийн үр өгөөжийг нэмэгдүүлнэ.**

Хэрэгжүүлэх арга хэмжээ:

 4.2.1.1. Аялал жуулчлалын гол чиглэл дагуу отоглох цэг байгуулна.

 4.2.1.2. Байгаль, түүх, соёл, мал аж ахуй, танин мэдэхүйн чиглэлээр орон нутгийн аялал жуулчлалын сүлжээ бий болгож, түүнд түшиглэсэн соёлын үйлдвэрлэл, брэнд бүтээгдэхүүн бий болгоно.

4.2.1.3. Аймгийн Аялал жуулчлалын дэд хөтөлбөрийг хэрэгжүүлж ажиллана.

**ТАВ.“КОВИД-19” ХАЛДВАРТ ЦАР ТАХЛААС ҮҮДЭЛТЭЙ ЭДИЙН ЗАСАГ,**

**НИЙГМИЙН ХҮНДРЭЛИЙГ ДАВАН ТУУЛАХ БОДЛОГО**

**Зорилт 1. “Ковид-19” халдварт цар тахлаас үүдэлтэй эдийн засаг, нийгмийн хүндрэлийг даван туулах бодлогын арга хэмжээг хэрэгжүүлнэ.**

 Хэрэгжүүлэх арга хэмжээ:

 5.1.1. Халдварт цар тахлын үед нийгмийн хамгааллын арга хэмжээг шуурхай авч хэрэгжүүлнэ.

 5.1.2. Нийгмийн халамжийн үйлчилгээг зорилтот бүлэгт түргэн шуурхай, чирэгдэлгүй хүргэх нөхцөлийг бүрдүүлж ажиллана.

 5.1.3. Цар тахлын үед түлээ, нүүрс, хүнсний хомсдолд орж болзошгүй иргэдэд төрийн болон төрийн бус байгууллага, аж ахуйн нэгжүүдтэй хамтарч, дэмжлэг туслалцаа үзүүлнэ.

 5.1.4. Аж ахуйн нэгж, хувиараа хөдөлмөр эрхлэгчдэд хөдөлмөрийн аюулгүй байдал, ариун цэвэр, халдваргүйн горимыг хангахад шаардлагатай мэдээлэл, сурталчилгаа, сургалтын үйл ажиллагаа зохион байгуулна.

 5.1.5. Отор нүүдэл хийж байгаа малчдад эрүүл мэнд, нийгмийн үйлчилгээг хүргэх, мал сүргээ онд оруулах талаар отор хүлээн авагч аймаг, сумдтай хамтран ажиллах замаар орон нутгийн эдийн засгийн өсөлтийг хадгална.

  **5.2.“Ковид-19” халдварт цар тахлын эрсдэлээс урьдчилан сэргийлж, бэлэн байдлыг хангахтай холбоотой төсвийн санхүүжилтийг нэмэгдүүлнэ.**

Хэрэгжүүлэх арга хэмжээ:

 5.2.1. Цар тахлын эрсдэлээс урьдчилан сэргийлэх, шаардлагатай тохиолдолд зарцуулах зорилгоор сумын Засаг даргын нөөц сангийн гамшгаас хамгаалах хөрөнгийн хэмжээг нэмэгдүүлнэ.

 5.2.2. Төр болон хувийн хэвшлийн байгууллагууд цар тахлаас урьдчилан сэргийлэх, хариу арга хэмжээ авахад зориулсан санхүүжилтийг боломжит хэмжээгээр нэмэгдүүлнэ.

 5.2.3. Сургууль, цэцэрлэгийн хүүхдүүдийг улирлын томуугийн вакцинд хамруулна.

 5.2.4. Халдварт өвчний голомтод ажилласан албан хаагчдад урамшуулал, дэмжлэг олгоно.

 5.2.5. Коронавируст халдварын батлагдсан тохиолдолд хэрэглэгдэх вирусийн эсрэг эм, сонгомол антибиотик, үрэвслийн эсрэг эм, тариа, оношлуур, хамгаалах хэрэгслэлийн нөөцийг бүрдүүлнэ.

 **5.3.Шинэ болон сэргэн тархаж байгаа халдвараас сэргийлэх, эрүүл мэндийн тусламж, үйлчилгээний хариу арга хэмжээний бэлэн байдлыг хангана.**

Хэрэгжүүлэх арга хэмжээ:

 5.3.7. Цар тахлын үед ажиллах тусгаарлах болон тусгаарлан ажиглах байрыг томилгоожуулж, бэлэн байдлыг хангана.

 5.3.9. Халдварт хог хаягдлыг байгаль орчинд халгүй аргаар устгах цэгтэй болгоно.

 5.3.12. Шинэ болон сэргэн тархаж байгаа халдварт өвчнөөс урьдчилан сэргийлэх мэдээлэл, сургалт сурталчилгааг иргэдэд цахим хэлбэрээр хүргэх ажлыг зохион байгуулна.

 **5.4. Цар тахлын үед боловсролын үйлчилгээг тасралтгүй тэгш, хүртээмжтэй явуулах нөхцөлийг бүрдүүлж, ажиллана.**

Хэрэгжүүлэх арга хэмжээ:

 5.4.1. Хорио цээрийн дэглэмийн үед хэмнэгдсэн зардлыг тооцож, нэн шаардлагатай арга хэмжээнд аймгийн Онцгой комиссын шийдвэрийг үндэслэж, зарцуулна.

 5.4.2. Сурагчдад цахимаар явуулах хичээлийн цагийг зохистой хэмжээнд хүргэхийн зэрэгцээ, сургалтын хөтөлбөрийн хоцрогдол гаргахгүй байх арга хэмжээг авч хэрэгжүүлнэ.

 5.4.3. Цар тахлын үед сургалтын байгууллагын орчинд халдваргүйтгэл хийж багш ажилчдыг халдвар хамгааллын хувцас хэрэгслээр хангаж, урьдчилан сэргийлэх арга хэмжээг авч хэрэгжүүлнэ.

 5.4.4. Сургууль, цэцэрлэг бүр цахим, теле хичээл бэлтгэн, технологийн сан бүрдүүлж, гэнэтийн болон давагдашгүй хүчин зүйлийн үед хичээл сургалтыг тасралтгүй үргэлжлүүлж, танхимын болон танхимын бус хосолсон хэлбэрээр хүүхдийн сурах үйл, оролцоог дэмжин, тэгш хүртээмжтэй, чанартай зохион байгуулна.

-оОо-